عقدة من لساني يفقهوا قولي السلام عليكم ورحمة الله وبركاته. اهلا بحضراتكم في المقطع رقم تمنمية واربعين من مقاطع حظر التجول الحلقة السابعة والعشرون من حلقات تدبر سورة النساء طبعا انا امبارح
قلت كل عام وانتم بخير واحنا النهاردة في يوم العيد وقلت عيد الفطر بدل ما اقول عيد الاضحى اتفزلكت بقى وقلت انا عشان لازم اوثق عشان الناس تبقى عارفة ان احنا النهاردة كنا في عيد الفطر. طبعا احنا كنا في عيد الاضحى. فبس هي كانت غلطة
فاللي يتفرج على الحلقة بتاعة امبارح يصححها بقى النهاردة ان الله يأمركم ان تؤدوا الامانات الى اهلها. واذا حكمتم بين الناس ان قوموا بالعدل ان الله نعما يعظكم به ان الله كان سميعا بصيرا
الاية تمانية وخمسين في سورة النساء ايه علاقة الاية دي باللي قبلها ربنا بيقول في الاية دي ان الله يأمركم ان تؤدوا الامانات الى اهلها. واذا حكمتم بين الناس ان تحكموا بالعدل. ان الله
ما يعظكم به ان الله كان سميعا بصيرا ربنا قال ايه عن بني اسرائيل في الاية تلاتة وخمسين؟ قبلها بخمس ايات ام لهم نصيب من الملك فاذا لا يؤتون الناس نقيرا. يعني اول ما بيكون لهم سلطة على ناس بيزلموهم
لا يعطوهم حقوقهم. حتى لو حقوقهم بسيطة ولا قيمة لها نقيرة النقرة اللي بتبقى في في النواة اما الله سبحانه وتعالى شوف بقى اخلاق الله سبحانه وتعالى الاية اربعين ان الله لا يظلم مثقال ذرة
طيب احنا بقى نمشي على خطى بني اسرائيل ولا احنا نتخلق باخلاق الله اية بتقول لك تخلق باخلاق الله اوعى تقع في نفس ما وقع فيه بنو اسرائيل انك تزلم الناس
فتأتي الاية تمانية وخمسين تقول لك ان الله يأمركم ان تؤدوا الامانات الى اهلها واذا حكمتم بين الناس ان تحكموا بالعدل. ان الله نعم ما يعظكم به. ان الله كان سميعا بصيرا. يعني ايه الامانات
القروض يعني يعني الديون القرض اذا كان تم توثيقه بيبقى قرض مش بيتسمى امانة لان المقرض اللي سلف يبقى عنده وثائق يثبت بها حقه اما بقى لو اعتمد على ذمة المقترض اعتمد على ذمة الايه؟ اللي بيستلف وبقى ما عندوش وثائق
يعني ما يقدرش لم يتم التوثيق آآ ما يقدرش يثبت ان له حق عنده. بتسمى امانة يعني المال المقترض الشيء الوحيد اللي يضمنه هو خلق الامانة. فسمي المال باسم الخلق اللي يضمنه
ربنا في اية الدين امرنا ان احنا نوثق المعاملات المادية ربنا سبحانه وتعالى انزل في سورة البقرة اية هي صفحة كاملة في المصحف اللي هو بتاع طبعة المدينة اطول اية اسمها اية الدين
يعني اية الديونية بتبدأ الاية يا ايها الذين امنوا اذا تداينتم بدين الى اجل مسمى فاكتبوه ربنا امر بالكتابة لازم يتكتب وبالاشهاد يعني تجيب تشهد ناس تجيب شهود يشهدوا ان الراجل ده قبض منك مبلغ كزا. يا اما يحضروا يشوفوا بعينيهم ان هو خد منك المبلغ
يا اما ييجوا قدامه ويقول لهم اشهدوا ان الراجل ده صرف مني مبلغ كزا. فازا سكت اه وقال لهم ايوة انا سالف منه خلاص بقوا شهود ان هو اخد منك او استلف منك
وربنا قال من كسلش في توثيق الدين لازم لازم نوثق الديون وما نكسرش ما نقولش يا جماعة مبلغ صغير مش مستاهل لأ الاية بتقول ولا تسأموا ان تكتبوه صغيرا او كبيرا
الى اجله ذلكم اقصت عند الله واقوم للشهادة. وادنى الا ترتابوا طويلة جدا كلها حث على التوثيق. توثيق الديون عشان حقوق الناس ما تضيعش ليك لا يمكن كل دين يتم توثيقه لان هناك حركة حياة بتحتاج سرعة
واحد رايح يشتري حاجة من محل بيعطي البياع فلوس وبيستلم بضاعته اللي اشتراها وربنا قال الا ان تكون تجارة حاضرة تديرونها بينكم. فليس عليكم جناح الا تكتبوها مش ممكن اقف اشتري كيلو طماطم
واكتب عقد بيع عشان بشتري كيلو طماطم. سلم واستلم او نروح نجيب شهود عشان يشهدوا ان انا اديت الراجل عشرين جنيه وخدت ايه منه كيلو او اتنين كيلو او ايا كان بقى الطماطم
هنا بقى بتدخل الامانة ولد صغير او بنت صغيرة راحت تشتري من التاجر. فخد منها العشرين جنيه وبعدين قعد يعمل شوية حاجات كده وبتاع يتوه عشان يضيع وقته وبعدين ؟ قال لها نعم اؤمري. قالت له انا هات الطماطم
لا هاتي الفلوس واديتها لك انت ما ادتنيش حاجة هنا بتدخل الامانة. ازا الامانة تدخل هنا في مسألة التجارة التي تديرونها بينكم. اللي مش مكتوبة ان الله يأمركم ان تؤدوا الامانات الى اهلها
ادي للناس حاجتهم اللي دفعوا تمنها اديها لهم كاملة ما تنقزش الميزان ازا التوثيق صحيح مهم لكن وجود الامانة مهم جدا ايضا عشان المعاملات المادية تبقى سليمة يعني حتى لو فيه توثيق ممكن جدا يحصل لنتيجة عدم وجود امانة يحصل
حد ما ياخدش حقه سليم الامانة بتدخل في كل حاجة ومن اول سورة النساء المسألة عن الامانة واتوا اليتامى اموالهم. امانة ولا تتبدلوا الخبيث بالطيب. امانة ما هو انت خدت مال اليتيم عشان انت وصي عليه. هترجعه له لما يكبر
دي امانة ولما ترجعه له ما تبدلوش باموالك انت اللي فيها حاجات بايزة وتدي له البايظ. يعني مسلا اليتيم ده له عندك متين راس غنم. ما تروحش تنقي اضعف واكتر متين
راس غنم هزيلة ووزنها قليل وتديها له. ما هو له متين راس. لأ ولا تتبدلوا الخبيث بالطيب ولا تأكلوا اموالهم الى اموالكم. امانة ما تدخلهاش دي في دي وتقوم واكلها
المهور بتاعة النساء. واتوا النساء صدقاتهن نحلة يدفعوا مهور النساء ويسلموها لهم وادوها لهم. وبعد ما يروحوا معكم البيت خلاص وبقوا زوجاتكم ما تروحوش تاخدوها منهم تاني فالامانة هي حقوق الغير عندك انت
التي تستطيع ان تردها او لا تردها دي اسمها امانة عشان كده القرض اللي فيه توثيق بيجبرك التوثيق انك ترجع الفلوس غصب عنك. دا لو طبعا البلد فيها قانون وده ما يعتبرش امانة
لكن لو البلد ما فيش فيها قانون واللي في ايده وثيقة ما بتجبش معه برضه حاجة يبقى الامانة هنا داخلة برضه. ازا الامانة ليست فقط فلوس اموال وماديات لأ بتشمل تقريبا
تسعين في المية من احكام الاسلام داخل فيها الامانة احنا قلنا الامانة هي حقوق الغير عندك التي تستطيع تردها او لا تردها الله سبحانه وتعالى له عليك حقوق خلقك واوجدك ومنحك وانعم عليك حقه عليك ان تؤمن انك تؤمن به. ازا الايمان امانة
وانك تشكره الشكر امانة وانك تحبه حب الله امانة وانك تطيعه وانك لا لا تشرك بيه كل ده امانة يبقى الصلاة اصبحت امانة. والصوم اصبح امانة والناس كمان لهم عليك حقوق
عقوق الوالدين امانة عندك حقوق الزوجة حقوق الزوج امانة حقوق الاولاد حقوق الجار حق الحاكم على المحكوم حق المحكوم على الحاكم. كل دي امانات لانها في ايد الانسان انه يؤديها او يبخسها او ما يؤديهاش صح او ما يؤديهاش خالص
مش بالضرورة تكون الامانة ماديا هناك حقوق لنفسك على نفسك قال النبي شف سيدنا عبدالله بن عمرو بن العاص كان بيعشق القرآن جدا وكان يقعد يعني طول الليل والنهار بيقرأ القرآن وكان آآ نوى نوى انه
يصوم الدهر يعني يصوم سنة كاملة ده اسمه صيام الدهر ويقوم برضو على طول لا يعني لا ينام. على طول الليل كله قيام ليل النبي عليه الصلاة والسلام قال له لا تفعل
قم ونم وصم وافطر فان لجسدك عليك حقا يبقى جسدك له عليك حق. وان لعينك عليك حقا. وعينك لي عليك حق انك تريحها. وان لزورك يعني زوارك. ضيوفك عليك حقا
وان لزوجك عليك حقا وزوجتك لها عليك حق النبي عشان عليه الصلاة والسلام علشان يقوم الليل كان يستأذن من زوجته ياخد ازن الليل بتاعها لأ ده اما ملكها لكن يستأزن يقوم الليل
اذا الانسان لنفسه ايضا حقوق على نفسه. في الراحة وفي الترويح عنها ان القلوب تمل مش ممكن واحد يفضل يقرأ قرآن طول الوقت. نوع ولازم تخرج وتغير جو وتتفسح وتفسح اهلك وتاكل كويس وتنام كويس
بس فيه فرق بقى بين الامانة اللي بينك وبين الله وبين اللي بينك وبين نفسك او بين الناس لو الانسان لم يرد الامانات الى اهلها. بيبقى زالم لم ترد امانة جارك له. انت زلمته زلمت جارك. حلو
لكن لو الانسان لم يرد الامانة لله يعني كفر بدل ما يؤمن او لم يصلي او لم يطيع اوامر الله لم ينتهي عن نواهي الله الحاجات المنهي عنها الانسان كده
يبقى ظالم ربنا قال ايه في سورة البقرة والكافرون هم الظالمون ما هو زالم برضه يعني ايه الفرق بقى بين بين الامانة لما تبقى امانة لله او آآ آآ الحقوق حقوق الله او حقوق الناس؟ هاقول لك انا
هنا الانسان ظالم وهنا الانسان ظالم لكن هل هو لما لم يرد الحقوق للناس هو ظلم الناس هل لما لم يرد الحقوق لله يبقى ظلم الله سبحانه وتعالى لأ ما حدش يقدر يزلم ربنا ابدا. مرتين الاية دي تيجي
البقرة وفي الاعراف ربنا بيقول وما ظلمونا ولكن كانوا انفسهم يظلمون والكافرون هم الظالمون اللي بيكفروا. ظلم. ظلم مين؟ ما ظلمش ربنا. ما حدش يقدر يظلم ربنا. ما حدش يقدر يضر ربنا
لو اجتمع الناس كلها على ان يضر انسان مش هيضروه الا بما كتبه الله يبقى يقدروا يضروا ربنا؟ لا هو ظلم نفسه هو اللي ادخل نفسه النار في سؤال بقى
بيجيلي كتير قوي اليومين دول واضح ان اللي بيروجوا للالحاد آآ بيستخدموه اليومين دول لزعزعة الايمان في قلوب الشباب. قال لك هو ربنا خلق ناس عشان يدخلهم النار يعني ايه يعني ما هزا الاله اللي بيخلق عشان يدخل النار؟
ده ولد هنا على فكرة في كندا جه قال لي فربنا بيخلق ناس قلت له لأ عشان يدخلهم الجنة بس هم اللي ما رضيوش ازيك الو خلقهم احرار قادرين على الاختيار
ودلهم على الطريق اللي كل اختيار بيودي فيه ده اختيار بيودي الجنة وده اختيار بيودي النار ثم حثهم على اختيار ما يدخل الجنة ونهاهم عن اختيار اللي يدخل النار ثم حفزهم انهم يختاروا الاختيار اللي يدخل الجنة
وارهبهم عمل ترهيب من الاختيار اللي يدخل النار ده اسمه هداية هداية ربنا كده بالزبط ده نكون ايه يفط في الشوارع بتحمل ارشادات بتدل الناس على الطريق الصحيح. لو الناس
مش عاوزة تنفز الارشادات اللي في اليفط دي وبعد كده ما ينفعش تلوم ادارة المرور وتقول اصل ادارة النور بتدي الناس آآ رخص قيادة وفي الاخر نتوه. الله! ما انت اللي ما اتبعتش الهدى
بتلوم ادارة المرور ناديتك رخصة وسمحت لك تسوق فما ينفعش بعد كده انسان يلوم ربنا لما هو اللي يختار الغلط وهو عارف ان الغلط هيدخله النار فهمتم بقى ؟ طيب
كمل الاية ان الله يأمركم ان تؤدوا الامانات الى اهلها. واذا حكمتم بين الناس ان تحكموا بالعدل طيب ربنا تعامل مع كل الاطراف مع الطرف اللي له الحق وقال له اكتب الدين بتاعك قبل ما تسلف الناس
وخلي عندك وثائق واثباتات وشهود تحفز بها حقك ونزل اطول اية في القرآن لحفظ الحقوق بتاعة الراجل ده ايه اللي سلف الناس ثم في الاية دي ربنا تعامل مع الشهود وحذرهم من انهم يرفضوا يشهدوا
ان الشهادة بتعيد الحقوق لاصحابها فربنا قال في الاية ايه؟ اية الدين ولا يأبى الشهداء اذا ما دعوا. لو حد شهد ثم دعي للمحكمة دعي قدام القاضي ما ينفعش يرفض لازم يروح ويشهد
بما رأى عشان عشان الحق يحكم به ما يحكمش بالباطل وحضر الكتبة من عدم التعاون والكتابة كتابة العقود كتابة الديون المجتمع ما كانش كله بيعرف يكتب فالناس محتاجين تعاون من الناس القليلين اللي بيعرفوا يكتبوا. النهاردة الحمد لله العقود مطبوعة وموجودة في الايه؟ في المكتبات. واحد بيشتري عقد وبيمضي عليه وخلاص او
فيه حاجة بسيطة. لكن زمان كان لازم حد يقعد يكتب بقى الطرف الاول والطرف التاني وهذا ما اتفق عليه الطرفان والكلام ده كله فالناس محتاجين تعاون من اللي بيعرفوا يكتبوا فربنا قال ايه؟ بيحذر الكتبة من انهم ما يتعاونوش. وليكتب بينكم كاتب
العدل ولا يأبى كاتب ان يكتب كما علمه الله. ربنا ادى لك علم. ما تبخلش على الناس بقى بعلمك اكتب واليملي للذي عليه الحق. اللي يمليه هو اللي مستلف وهيدفع الفلوس
عشان ما يقولش لا يا جماعة المبلغ ده مش ده اللي انا خدته. انت اللي مماليه بنفسك وليتق الله ربه الكاتب او اللي بيملي الاتنين لازم يتقوا ربنا ولا يبخس منه شيئا ما يقللش مبلغ من المبلغ اللي هو مستلفه او ما يقللش ما يبقاش مسلا ايه الكاتب بيستغل ان الاتنين الطرفين
مش عارفين يقروا ويقوم هو مقلل المبلغ لصالح الايه الشخص اللي مستلف وربنا كلم اللي عليه الحق سواء دين او امانة وقال له ايه ان الله يأمركم ان تؤدوا الامانات الى اهلها
وقال له واتوا اليتامى اموالهم واتوا النساء صدقاتهن. احنا فربنا كلم الناس اللي عليها الديون وعليها الامانة انها ترجعها. مين اللي الباقي مين اللي فاضل ما كلموش مين الباقي الحكام
يعني القضاة اللي هيحكموا بين الناس لما يختلفوا مع بعض فتيجي الاية تقول ايه واذا حكمتم بين الناس ان تحكموا بالعدل هيحصل ان الناس هتختلف مع بعض وهتلجأ لحكم الحكم ربنا بيقول له ايه؟ ده مش شاهد بقى خلاص. الشاهد خلاص تم. والكاتب تم. واتم الكلام معه. وربنا قال له يعمل ايه
واللي اقرض الفلوس ربنا قال له يحفظ حقه ازاي ويوثق ازاي. واللي استلف الفلوس ربنا قال له على طول لازم تبادر وتسرع باعادة الحق لاهله بيتكلم بقى ايه الحكم. واذا حكمتم بين الناس ان تحكموا بالعدل
اول ملاحظة هي الناس كل الناس بصرف النزر عن الدين احكموا واذا حكمتم بين الناس ان تحكموا بالعدل بصرف النزر عن كل حاجة عن ده قريبك او ده وده مسيحي وده يهودي وده كافر وده ملحد ما يفرقش. هنا ما يفرق العدالة هنا عمياء
لو هنحكم من اتنين مسلمين هي هي زي ما هنحكم بين مسلم وكافر هي هي زي ما نحكم بين اتنين كفار. ما يفرقش خالص في الحكم الاية مية وخمسة في نفس السورة سورة النساء
بتقول ايه انا انزلنا اليك الكتاب بالحق لتحكم بين الناس بما اراك الله ولا تكن للخائنين خصيما واحد مسلم اسمه قتادة ابن النعمان اتسرق منه اسلحة وطعام اللي سرقها منه مسلم اخر اسمه طعمة ابن ابيرق
ابوه كان منافق هو مختلف فيه. هل تاب من النفاق قبل ان يموت ولا لأ المهم المنافق يا جماعة حتى لو هو كان منافق في الوقت ده المنافق في الوقت ده بينظر له على انه مسلم. هو واحد من المجتمع المسلم يعني. فاحنا بنتكلم على اتنين مسلمين دلوقتي
ده من العدالة اتنين واحد مسلم سرق من واحد مسلم حاجة تانية. دروع واكل وبعدين خاف ان بعض ان المسروقات كتير معه وبتاع خف ان الحاجة تتلاقى عنده فراح لواحد يهودي
اسمه زيد ابن السمين وشال عنده درعين امانة الدروع دي كانت محطوطة مع الاكل ففيه دقيق عليها. فالدقيق عمل آآ مسار كده في الارض فاليهودي لما اتلقت لما لقوا الدقيق رايح لغاية بيت اليهودي قالوا بس يبقى اليهودي اللي سارق
دخلوا جابوا الاسلحة من عنده اليهودي راح عند الرسول عليه الصلاة والسلام قال يا جماعة انا ما ليش دعوة ده واحد مسلم تبعكم اسمه طعمة ابن ابيرق هو اللي جاب الذروع دي وحشلها عندي
الناس زمان كانوا يشيلوا حاجات عند بعض يعني يبقى واحد رايح مشوار ومعه حاجات تقيلة فيسيبها عند واحد تاني في الطريق لغاية ما يخلص مشوار ما هو معناه انما ما فيش حاجة اسمها حطها في شنطة العربية
بعض الناس بتستغرب ويشيلها عنده ليه؟ يا ابني انت فاكر انه معه عربية؟ عايزين نقدر نحاول دايما عشان نفهم الحاجات دي. لازم نرجع للزمن ده ونشوف ليه الناس كانت بتعمل حاجات النهاردة بنشوفها غريبة
كتير جدا من الناس بتشيل امانات عند بعض عشان زروفه. شايل حاجات تقيلة في حاجة محتاج يوديها لا هم من حاجة فيسيبها عنده في الطريق كده يعني فالنبي امرهم بانهم يجيبوا طعمة ده
انت يا ابني سرقت الدروع دي. المهم الولد اعترف اعترف ان هو اللي سرقها اهله قالوا ايه هو مش هيعمل كده تاني وده عيل وغلط بقى. هو ما كانش طفل يعني
لكن يعني غلط وما فيش داعي بقى تقطع ايده وتضيع مستقبله احنا نضمن اخلاقه من النهاردة احنا بهدلناه ومش هيعمل كده تاني ابدا يا ريت بقى ايه يعني نقفل ملف القضية دي
بادانة اليهودي يتعاقب هو ما هو يهودي ايه يعني خلاص ده يهودي طبعا النبي عليه الصلاة والسلام لا يمكن يفكر في كده. لا يمكن ولكن نزلت الاية مية وخمسة في سورة النساء تؤكد ان
عدل لا يعرف مسلم وغير مسلم انا انزلنا اليك الكتاب بالحق لتحكم بين الناس. كلهم بما اراك الله ولا تكن للخائنين خصيما. خصيمة يعني لا تخاصم بالنيابة عن الخائنين. ما تروحش تدافع عن خائن. ده مش وارد
نرجع بقى للاية الاية بتاعتنا اللي هي تمانية وخمسين الاية تمانية وخمسين اه ان الله يأمركم ان تؤدوا الامانات الى اهلها. واذا حكمتم بين الناس ان تحكموا بالعدل هناك اداب للحكام يعني للقضاة
لازم يساووا بين الناس لو القضية بين امير وغفير الاتنين وضعهم في المحكمة متساوي قال الامام الشافعي رضي الله عنه ينبغي للقاضي ان يسوي يعني يعني يعدل تماما يبقوا زي بعض بالزبط
ان يسوي بين الخصمين او الخصمين في خمسة اشياء واحد للدخول عليه ادخلوا مع بعض يجلسوا في نفس مستوى الجلوس مش واحد غني في الدخول عليه والجلوس بين يديه. يعني يجلسوا في مستوى بعض مش واحد غني ومليونير هتقولوا يا جماعة كرسي مريح
والخصم بتاعه راجل غلبان فيفضل واقف ويقعد على الارض لا لازم يبقوا قاعدين في نفس المستوى زي بعض بالزبط قال لك والاقبال عليهما. يعني الطريقة اللي بيتكلموا بها لازم تكون واحدة
مش ده اقوله آآ دكتور فلان ممكن تقول لنا كزا ؟ والتاني قل لي يا مصطفى. لأ لأ انت ندهت ده بلقب تديها له بلقب قل له يا دكتور ده انت هتقول له يا استاز
يا سيد مصطفى تقول لازم لازم تساوي بينهم حتى الكنية ان حد ينده حد بابو علي لأ ده فيها آآ آآ تقرب فازا ندهت بالكونية تنده بالكونية للتاني برضو والا لو لو في تفرقة من اول هنا اومال الناس هتطمئن للعدالة ازاي؟ ازا كان التفرقة بتحصل في المعاملة جوة المحكمة
تطمئن عدالة الحكم ازاي ؟ فلازم تطمئن الخصمين او الخصوم لعدالة المحكمة او لعدالة القاضي ثم ايضا ايه اه ثم تحكم منهم العدل الاستماع منهما اديت ده ربع ساعة يكمل الدت ده ربع ساعة يتكلم. مش ده ربع ساعة وده خمس دقايق
تحت امرك اتفضل قل اللي انت عايزه كله. والتاني بص احنا ما عندناش وقت بقى نقعد نسمع منك ولا عندنا دماغ وخلاص احنا فهمنا القضية. لأ لازم يسوي بينهم في هذا. الحكم عليهما. الحكم يكون طبقا للشرع
ما يفرقش مين ؟ امير ومين الغفير. طيب الحكم مش بالضرورة يكون في خصومة واذا حكمتم بين الناس ان تحكموا بالعدل ممكن يكون التحكيم في مباريات سباق رياضي مباراة رياضية
ما فيش فيها شريعة ولا ده لعب ويا ريته لعب حتى في مسلا حاجة مهمة ولا ولا في الدوري ولا لأ خالص فريقين بيلعبوا كورة في الشارع وعينوا واحد حكم
يعني الموضوع مش مهم اطلاقا وجابوا واحد عينوه حكم التحكيم مش راح يكون بشرع الله ما هو ما فيش شرع في ده هيحكم بقانون الكورة اللي هم مرتضينه واذا حكمتم بين الناس ان تحكموا بالعدل
اي ناس بقى مسلمين غير مسلمين في اي مسألة مهمة او تافهة. ما يفرقش الحكم يدخل النار. يدخل النار. لو شاف الكورة دخلت الجون وقال ما دخلتش الحكم يدخل النار لو قال الكورة طلعت اوط وهي ما طلعتش
اية عامة القسط يا جماعة هو الهدف الرئيسي عند القسط جاي من كلمة قسط قسطاس القسط من كلمة قسطاس ويقال رومانية معناها اللي هي يعني العدل منتهى العدل الكلام ده حلو ولا مش حلو؟
حلو بعض الناس ممكن يشوف ان هو مش حلو كان المفروض يكون فيه مزايا لبعض فئات المجتمع المسلم لازم يميز عن غير المسلم الرجل لازم يميز عن المرأة الزابط لازم يميز عن المدني
الناس مقامات ده كله كلام فارغ فارغ في العدالة ما فيش فرق. والتاريخ الاسلامي مليان مليان المسيحي القبطي يا قبطي يعني مصري مش مسيحي ها المسيح القبطي اللي راح لسيدنا عمر ابن الخطاب وخلاه يقتص من ابن عمرو ابن العاص ويقتص من عمرو ابن العاص. حكايات كتيرة في الموضوع دوت
ده كلام حلو مش كده ربنا يقول ايه بقى ؟ للناس اللي فاكرة ان الكلام ده مش حلو والمفروض يكون فيه كده مزايا لبعض الفئات. ان الله ني عما يعظكم به ان الله كان سميعا بصيرا
يعني ايه نعمة؟ يعني نعم ما يعظكم به افضل حاجة هي اللي ربنا بيعظ بها الناس ان الله كان سميعا بصيرا ربك يسمع انين المظلومين ويرى حال المضطهدين انزل كل الرسل وكل الكتب السماوية من اجل احلال القسط
ربنا قال ايه في سورة الحديد ربنا قال صوت الحديد لقد ارسلنا رسلنا ابراهيم ونوح وموسى وآآ عيسى ومحمد كل دول عليهم الصلاة والسلام بالبينات. يعني بالمعجزات وانزلنا معهم الكتاب
ثورة يعني جنس الكتاب يعني التوراة والانجيلود وصحف ابراهيم وهكذا والميزان اللي هو ميزان الحكمة اللي الناس تستطيع فيها ان تفرق بين الحق والباطل ليه كل ده بقى؟ لا من التعليل
ليقوم الناس بالقسط كل ده كل الرسل دول وكل الوحي ده وكل الكتب دي وكل المعجزات دي والعصاية اللي بتتقلب تعبان وكل ده عشان الناس تقوم بالقسط. من اجل العدل
هتقول لي بقى الاسلام دين حرب ولا دين سلام؟ اقول لك دين عدل الوسائل دي وسائل سلمية الناس جاية تتكلم رسل كتب معجزات حلوة اوي يبقى المفروض الناس تقوم بالقسط باستخدام الوسائل السلمية. طيب الوسائل السلمية ما جابتش نتيجة. نعمل ايه
باقي الاية وانزلنا الحديد فيه بأس شديد ومنافع للناس وليعلم الله ما ينصره ورسله بالغيب ان الله اقوي عزيز والله العدل والقسط ما جاش بالزوق هييجي بالعافية لكن الهدف الاسمى احلال القسط
لو استبدلنا يا جماعة الطاغوت الكافر بطاغوت مسلم يبقى ضرينا الاسلام اكبر ضرر لما الاسلام يتغلب ويحكم لابد من احلال القسط واحلال العدالة وايه اللي نبقى فتنا الناس عن الاسلام
جزاكم الله خيرا نتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب ما زويت عنا مما نحب
واجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا
غفرت ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف
في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم ونجعلك اللهم في نحورهم فانت الوكيل. ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة في فلسطين اللهم سدد رميهم وخيب رمي عدوين وتقبل شهداءهم وكن مع اخواننا في تركستان الشرقية وفي الشام وفي كشميرا وفي الهند وانصر يا ربي
من نصرهم واخذل يا رب من خذلهم وطهر المسجد الاقصى من الدنس فانهم لا يعجزونك. واكتب لنا يا ربنا ختم القرآن فيه اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك. وتعاهدت على نصرة شريعتك فوثق اللهم رابطتها وادم ودها. واهدها سبلها واملأها بنورك الذي لا يخبو واشرح صدورها بفيض الايمان بك وجميل التوكل عليك. واحيها يا ربنا بمعرفتك
يا مولانا على الشهادة في سبيلك انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن بعد والسلام عليكم ورحمة الله. ونراكم غدا باذن الله في نفس هذا الموعد. ان كنا من اهل الدنيا